cyanic-selkie/wikianc huggingface dataset:
Mihails Borovs
Biogrāfija
Trīsdesmitajos gados Mihails Borovs turpināja uzstāties dažādu pilsētu cirka arēnās. Visos braucienos viņu pavadīja sieva Aleksandra. Viņš bija saticis Aleksandru savā dzimtajā ciemā, kur tā strādāja par skolotāju. Kāzas viņi nosvinēja pēc mordviešu tradīcijām. Savu bērnu viņiem nebija, viņi adoptēja divus bez vecākiem palikušus radinieku bērnus.
Vairāk nekā 20 gadus viņa vārds bija redzams uz afišām daudzās bijušās PSRS lielākajās pilsētās: Maskavā, Ļeņingradā, Kijivā, Tbilisi, Harkivā, Saratovā, Kuibiševā (Samarā), Staļingradā, Rostovā pie Donas, Mahačkalā, Almaatā, Taškentā, Staļinabadā (Dušanbē), Irkutskā, Semipalatinskā, Čeļabinskā, Novosibirskā. Viņam bija iespēja tikties uz paklāja ar daudziem 20. gadsimta sākuma spēkavīriem. Borova vārds bieži tika minēts sakarā ar viņa uzvarām pār cīkstoņiem ar pasaules vārdu: Poddubniju, Abdurahmanovu, Veilandu-Šulcu, Krilovu, Buļu, Kožemjaku, Jarkovu un citiem.
1941. gadā Mihails, uzstājoties Novosibirskas cirkā, guva traumu un viņam sākās asins saindēšanās. Slims būdams, viņš aizbrauca uz Kijivu, vairākus mēnešus nogulēja slimnīcā, taču, neskatoties uz ārstu skepsi, viņa organisms izturēja un Borovs atsāka piedalīties sacensībās. Piedaloties Ukrainas čempionātā, viņš saslima ar gripu un 1941. gada 30. maijā nomira no tās komplikācijām.
1957. gadā Mihaila Borova draugi atrada viņa kara laikā izpostīto kapu. To atjaunoja un uzstādīja obelisku ar uzrakstu: "Чемпион РСФСР, борец Боров Михаил Романович, 1896—1941" (KPFSR čempions, cīkstonis Mihails Romanovičs Borovs, 1896-1941).
Bābola
Bābola (fa) ir pilsēta Irānas ziemeļos, šahrestāna centrs Māzenderānas ostānā. Izvietojusies starp Kaspijas jūras dienvidu krastu Elbursa ziemeļu priekškalnēm. Dibināta 16. gadsimtā senās Mamtiras pilsētas vietā un līdz 1930. gadam saucās par Bārforušu — ‘Tirgus pilsētu’. Mūsdienās pārtikas un tekstilrūpniecības centrs, vairākas universitātes.
Sņežka
Sņežka (cs, pl, vēsturiski de) ir kalnu virsotne Krkonošes kalnos uz Polijas un Čehijas robežas. Tā ir augstākā virsotne Čehijā, Krkonošes kalnos un Sudetos. Kalna abās nogāzēs ierīkoti nacionālie parki — Krkonošes nacionālais parks Čehijā un Karkonošes nacionālais parks Polijā. Kalns ir populārs tūrisma objekts.
Papardes zieds
Papardes zieds Baltijas tautu (et, lt) un slāvu mitoloģijās (be, pl, ru, uk) ir burvju zieds, auglības simbols. Latviešiem ir tradīcija, ka Jāņu naktī jādodas meklēt papardes zieds, kuru atrodot atradējam garantēta laba veselība, bagātība, laime un labklājība.
Šeins Prinss
Šeins Prinss (en, dzimis ) ir ASV dzimis Baltkrievijas hokejists, spēlē uzbrucēja pozīcijā. Pašlaik (2021) Prinss pārstāv KHL komandu Minskas "Dinamo". Prinsu 2011. gada NHL draftā ar kopējo 61. numuru, 2. kārtā izvēlējās Otavas "Senators".
Iepriekš Prinss ir spēlējis AHL komandās Bingemtonas "Senators" un Bridžportas "Sound Tigers", NHL komandās Otavas "Senators" un Ņujorkas "Islanders" (kopā nospēlējis 128 spēles NHL), Šveices Nacionālās līgas komandā HC Davos un KHL komandā Novosibirskas "Sibirj".
Bat-Erdena Mengenzula
Bat-Erdena Mengenzula (mn; dzimusi ) ir Mongolijas šahiste. 2022. gada šaha olimpiādes individuālās zelta medaļas ieguvēja.
Biogrāfija
Piedzimusi sešu bērnu ģimenē. Šahu iemācījis spēlēt tēvs, kad meitai bija 5 gadi.
2015. gadā Suvonā piedalījusies Āzijas jauniešu čempionātā šahā un izcīnījusi sudraba medaļu U10 meiteņu vecuma grupā.
2019. gadā Mumbajā piedalījusies Pasaules jauniešu čempionātā šahā U14 meiteņu vecuma grupā un ilgu laiku bijusi turnīra līdere, taču kopvērtējumā ierindojusies augstajā 4. vietā.
2022. gada vasarā Bat-Erdena Mengenzula Mongolijas izlases sastāvā piedalījās 44. šaha olimpiādē Indijas pilsētā Čennai, kurā izcīnīja 1. vietu pie 4. galdiņa.
Angels Basins
Angels Basins (gr, dzimis ) ir bijušais Grieķijas futbolists, spēlējis pussarga pozīcijā, bijis Grieķijas futbola izlases dalībnieks.
Zaķu riests
Zaķu riests ir 2004. gadā dibināts dabas liegums Sēlijā, Jēkabpils novadā. Ietilpst Natura 2000 teritorijā. Sākot ar 2011. gada 1. februāri dabas lieguma pārvaldi īsteno vides aizsardzības un reģionālās attīstības ministra pakļautībā esošas tiešās pārvaldes iestādes Dabas aizsardzības pārvaldes struktūrvienība Latgales reģionālā administrācija. Pagaidām dabas aizsardzības plāns nav izveidots.
Teritorija izveidota purvaino priežu mežu aizsardzībai, kā arī lai aizsargātu medņu riesta vietu. Teritorijas dienvidu un austrumu daļā sastopamas īpaši vērtīgas vecas priežu audzes.
Angels Basins
Sasniegumi
Panathinaikos
Grieķija
Denjels Džeksons (tēls)
Doktors Denjels Džeksons ir tēls militārās zinātniskās fantastikas franšīzē "Zvaigžņu Vārti" un viens no seriāla "Zvaigžņu Vārti SG-1" galvenajiem varoņiem. Viņu attēlojuši Džeimss Speiders (James Spader) 1994. gada filmā un Maikls Šenks (Michael Shanks) seriālā "Zvaigžņu Vārti SG-1", kā arī citos atvasinātajos medijos. Džeksons ir vienīgais tēls, kas parādās visās franšīzes filmās un sērijās (neieskaitot animācijas seriālu "Zvaigžņu Vārti: Bezgalība" (Stargate Infinity)); galvenais varonis Džeks O'Nīls (Jack O'Neill) netika parādīts 2008. gada filmā "Patiesības Šķirsts" (The Ark of Truth).
Pēc nāves notiek doktora Džeksona pacelsme augstākā eksistences līmenī starp Senajiem. Sestās sezonas laikā viņa parādīšanās seriālā ir epizodiska, septītajā sezonā viņš atgūst cilvēka formu un atkal pievienojas SG-1.
Viņš parādās arī trijās "Zvaigžņu Vārti: Atlantīda" epizodēs un četrās "Zvaigžņu Vārti: Visums" epizodēs. Maikls Šenks par Džeksona atveidošanu tika nominēts trim Saturna balvām kā labākais televīzijas aktieris, kā arī piecām Leo balvām, no kurām ieguva divas.
Gan filmā, gan seriālā doktors Džeksons nēsā brilles. Tā nav vienkārša režisora iegriba, jo Džeimsam Speideram, Denjela Džeksona tēlotājam 1994. gada filmā, ir nopietnas problēmas ar redzi, taču viņš nevar lietot kontaktlēcas. Līdz ar to arī aktierim, kas šo tēlu atveido seriālā, vajadzēja nēsāt brilles. Maikls Šenks Džeksona lomai tika izvēlēts tāpēc, ka "viņš bija ideāla Džeimsa Speidera imitācija", piemin Breds Raits (Bred Wright).
Vu Dzjinguo
Vu Dzjinguo (zh; dzimis ) ir Taivānas sporta darbinieks.
Jaunībā spēlējis basketbolu, vēlāk strādājis arhitekta amatā. Izglītību ieguvis Tung-Hai universitātē Taivānā, Oxford College of Technology un Liverpūles universitātē Apvienotajā Karalistē.
1988. gadā kļuva par Starptautiskās Olimpiskās komitejas locekli. 2006. gadā Vu tika ievēlēts Starptautiskās Boksa federācijas prezidenta amatā.
Dilāni (Brigu pagasts)
Dilāni ir ciems Brigu pagastā, Ludzas novadā. Atrodas 305 km attālumā no Rīgas.
Stadiona iela (Rīga)
Stadiona iela ir Rīgas iela Latgales priekšpilsētas Grīziņkalna apkaimē. Stadiona iela sākas pie Augšielas krustojuma un beidzas pie Pērnavas ielas krustojuma. Pirms Daugavas stadiona uzbūvēšanas iela beidzās T veida krustojumā ar Linijas ielu (mūsdienās vairs neeksistē). Stadiona ielas kopējais garums ir 130 metru.
Vēsture
Pirmoreiz Rīgas plānos minēta 1885. gadā ar nosaukumu Lukas iela, bet kopš 1923. gada saukta par Lūkasa ielu. Esošo nosaukumu Stadiona iela ieguva 1961. gadā par godu 1958. gadā atklātajam Daugavas stadionam.
Objekti
Ielas galā atrodas Daugavas stadions. Stadiona ielā 1 atrodas arhitekta Artūra Ramaņa projektēta un 1939. gadā celta transformatoru apakšstacija, kas darbojās līdz 1990. gadiem, kad elektroiekārtas tika demontētas. Šobrīd tur atrodas Sadales tīkla Rīgas pilsētas reģiona Dispečervadības centrs. Krustojumā ar Pērnavas ielu esošais dzīvojamais nams (Pērnavas iela 43) ir vietējās nozīmes arhitektūras piemineklis, celts 1912. gadā pēc Edmunda fon Trompovska projekta.
Infobip
Infobip ir globāla IT un telesakaru pakalpojumu uzņēmumu grupa, kas dibināta 2006. gadā Horvātijā. Tā uztur pilna apjoma sakaru platformu kā pakalpojumu (CPaaS) ar privātu mākoņdatošanas infrastruktūru un "nulles lēciena" savienojamību ar telesakaru operatoriem visā pasaulē.
Infobip pakalpojumi ietver A2P ("no lietojumprogrammas personai") SMS, balss, RCS, lietojumprogrammu ziņojumu, e-pasta, tērzēšanas ziņojumapmaiņu un norēķinus ar operatoriem. Infobip apkalpo gan mobilo tīklu operatorus, gan uzņēmumus, jo īpaši finanšu institūcijas, sociālos tīklus un korporācijas, kā arī bezpeļņas organizācijas un valsts iestādes.
Vēsture
2002. gadā Horvātijas pilsētā Vodnjanā draugu grupa sāka projektu, lai Vodnjanu pārveidotu par digitālo pašvaldību. Sākotnējā ideja bija sasaistīt iedzīvotājus un vietējos uzņēmumus, ļaujot viņiem sazināties, izmantojot tīmekļa lietojumprogrammu, e-pastu un īsziņas. 2003. gadā tika noslēgts pirmais darījums ar Vodnjanas pilsētas padomi par 14000 SMS apsveikuma kartīšu piegādi visai pilsētai. Pēc tam tika attīstīta ziņojumapmaiņas sistēma.
2010. gadā tika palaista automatizēts uzņēmumu ziņojumapmaiņas risinājums mGate; atvērti reģionālie biroji Kualalumpurā, Johannesburgā un Buenosairesā. 2011. gadā Frankfurtē Vācijā tika atvērts īpašs datu centrs, kas nodrošināja pastāvīgu platformas pieejamību ar minimālu dīkstāvi. Pilnībā pašu izstrādāts sGate A2P SMS ugunsmūris palīdzēja mobilajiem operatoriem analizēt ienākošo datplūsmu, lai neitralizētu ātri mainīgos krāpšanas scenārijus un aizsargātu savu tīklu. Jauni vietējie biroji tika atvērti Lagosā, Bangkokā un Sanpaulu. 2012. gadā tika atvērts Ziemeļamerikas birojs Vankūverā, kā arī pārstāvniecības Dubaijā, Stambulā, Sidnejā un Nairobi. 2013. gadā Infobip kļuva par pasaulē lielāko ziņojumapmaiņas tīklu. 2014. gadā sadarbībā ar bSmart tika palaists bizness kā pakalpojums (BaaS) modelis. 2015. gadā tika atvērti biroji Taizemē, Meksikā, Filipīnās, Indonēzijā, Brazīlijā un Ķīnā. Infobip produktu portfelī tika pievienoti balss pakalpojumi. 2017. gada 23. septembrī Vodnjanā tika atklāta Infobip pilsētiņa Pangea, kur 5600 kvadrātmetros biroja, darba, konferenču telpas, kā arī atpūtas, sporta, ēdināšanas, izglītības telpas un parks.
2020. gadā Infobip no investīciju uzņēmuma One Equity Partners ieguva finansējumu 200 miljonu ASV dolāru apmērā. Tādējādi Infobip novērtējums pārsniedza 1 miljardu dolāru, padarot to par pirmo Horvātijas vienradža uzņēmumu. Tā paša gada laikā tika iegādāts ASV uzņēmums OpenMarket, kas sniedza mākoņbāzētus mobilo ziņojumu pakalpojumus uzņēmumiem.
Pētniecība un attīstība
Uzņēmums nodarbina vairāk nekā 130 izstrādātāju, kas 5 pētniecības un attīstības centros ir sadalīti 25 grupās, un darbojas pēc nepārtrauktas izstrādes principa, uzturot vairāk nekā 400 pakalpojumu 6 globāli izvietotos datu centros.
Pangea pilsētiņa
2017. gada septembrī, piedaloties Horvātijas premjerministram Andrejam Plenkovičam, uzņēmums atvēra savu augsto tehnoloģiju pilsētiņu, kas aizņēma 17 000 kvadrātmetru zemes Vodnjanā, Horvātijā. Tajā ietilpst centrālā ēka ar birojiem un konferenču telpām (5600 kvadrātmetri), izmitināšanas telpas darbiniekiem un partneriem, āra sporta laukumi, autostāvvietas un Vidusjūras parks. Centrālajai ēkai ir arī fitnesa centrs, skvoša laukumi, ēdnīca darbiniekiem un izglītības centrs, kurā tiek rīkotas mācību programmas.
Kārlis Bormanis
Kārlis Bormanis (1877-1958) bija latviešu skolotājs, kultūras darbinieks, kordiriģents, mācību grāmatu autors.
Dzīvesgājums
Dzimis 1877. gada 22. februārī Nēķena pagasta (tagad Taurenes) Kalna Stīmiķu mājās amatnieka ģimenē. Mācījies Nēķena pagastskolā, 1894. gadā beidza Dzērbenes draudzes skolu. Mācījās Valkas skolotāju seminārā un Čandera institūtā (1894—1897), pēc tā beigšanas bija skolotājs Rikteres, Ķempju un Taurenes pagastskolā. Uzrakstīja vairākas mācību grāmatas, tostarp pirmo ģeogrāfijas mācību grāmatu latviešu skolām. Ierosinājis Nēķenu pārdēvēt par Taureni.
Līdztekus vadīja Ķempju biškopības biedrību, izveidoja un vadīja arī Ķempju-Paltmales lauksaimniecības biedrību. Esot ieteicis jaunu bezalkoholiskā vīnes recepti. K. Bormanis savas dzīves laikā piedalījies daudz dažādās biedrībās un organizācijās, viņš bijis Taurenes pagasta revīzijas komisijas loceklis, Taurenes pagasta padomes loceklis, Dzērbenes draudzes padomes loceklis, Zemnieku savienības Taurenes nodaļas sekretārs, Lopu pārraudzības biedrības loceklis, darbojies Valmieras skolotāju semināra bijušo audzēkņu biedrībā, Latvijas ģeogrāfijas biedrībā, Cēsu skolotāju arodnieciskajā biedrībā. Līgatnes pagastā K. Bormanis iesaistījies dažādu vietējo biedrību darbībā, vadījis dziedāšanas biedrību un iestudējis teātra izrādes. No 1920. Līdz 1923. gadam vadījis ‘’Gaujas kalendāru’’. K. Bormanis periodiski rakstīja publikācijas žurnāliem ‘’Austrums’’ un ‘’Izglītības Ministrijas mēnešraksts’’, bija korespondents Mīlenbaha — Endzelīna vārdnīcā. Īpaši pateicīgi ir novadpētnieki, jo K. Bormanis saglabājis vissīkākās norādes par notikumiem savas dzīves laikā. Skolotājs rakstījis ciema hroniku, kā arī glabājis pagasta arhīvus.
Bērnība un skolas gadi
Kārlis Bormanis dzimis 1877. gada 23. februārī Nēķena pagasta "Kalna Stemiķos". Vecāki cēlušies no muižas ļaudīm. Tēvs, Pēteris, bijis kurpnieks un mūrnieks, kā arī pats patstāvīgi strādājis, cēlis Cirstu pagastmāju, veicis mūrnieka darbus Nēķena dzirnavās un piedalījies Nēķana jaunās muižas celtniecībā. Māti sauca Kristīne, viņa bija "kārtās gājēja" Bānūžu muižā. Vecāki rentēja no Nēķena muižas ganību noru, vēlāk nopirka no muižas "Kalna Stemiķu" mājas, kuras pēc tam pārdēvēja par ‘’Zaļkalniem’’ — Kārļa Bormaņa dzimtās mājām.[1][3. attēls]
Tur, Zaļkalnos, piedzima Kārlis. Līdz skolas gadiem Kārlis bijis zinātkārs un drošs zēns. Mācības uzsāka Nēķena pagasta skolā, vēlāk turpināja mācīties Dzērbenes draudzes skolā, kur, tāpat kā daudzi nēķenieši, saņēma dzīvei bagātu garīgo ceļa maizi, mācoties ar tā laika gaišākajiem prātiem — Martu, Markusu un Laimoni Gailīšiem, kas veidoja un vadīja Latvijas valsti 1920.-1930. gados. Pie skolotājiem Gailīšiem Kārlis iepazinās ar toreiz izdotajiem laikrakstiem "Pēterburgas Avīze", "Mājas Viesis" un "Balss". Visvairāk mazajam Kārlim patika lasīt "Balss" publicitātes un Toma un Paulīnes Gailīšu rakstus un apcerējumus par dažādām tēmām mēnešrakstā "Austrums", kas ietekmēja zēna tālāko dzīvi. Toms un Paulīna saskatīja zēnā dotības un plašas intereses. Kārlis aizrāvās ar Sudraba Edžus un Aspazijas dzejoļiem.[1]
Mācības Kārlis turpināja Valkas-Valmieras skolotāju seminārā Rīgā, kuru beidza 1897. gadā. Kārlis darbojās aktīvi — mācījās, pats lasīja lekcijas. Paralēli mācībām seminārā darbojās Latvijas ģeogrāfijas un Cēsu skolotāju arodnieciskajā biedrībā.[4]
Kārli Bormani saistīja tieksme pēc izzināšanas, mācīties un izglītoties pašmācības ceļā, izzināto izmantot lietderīgi. Paralēli mācībām Kārlis atrada laiku palīdzēt ģimenei saimniecības darbos un tā ieguvis interesi izzināt arī saimniecības organizēšanas pamatus. Jau pirms Pirmā pasaules kara Kārlis Bormanis apmeklēja Pēterburgā Čadlera institūtu, kur klausījās ievērojamāko profesoru lekcijas, apmeklēja visus iespējamos kursus — pedagoģijas, dārzkopības, biškopības un vīna darināšanas.[4]
Armijas periods
Pārtraukumu tautskolotāja darbā radīja pirmais pasaules karš un mobilizācija. Pirmā pasaules kara laikā, no 1914. gada līdz 1917. gadam, dienēja Krievijas cara armijā kā sanitārs un kancelejas darbinieks Petrogradā (tagadējā Sanktpēterburgā). Par viņa armijas gaitām zināms ļoti maz. Unikāls dokuments apliecina, ka 1917. gada 29. janvārī, saņemot atvaļinājuma atļauju, K. Bormanis ir bijis Krievijas Sarkanā Krusta biedrības Rīgas nodaļas hospitāļa rakstvedis, kur ieguvis iemaņas un pieredzi informācijas konspektēšanā un kartogrāfijā.[1][2] Iespējams, ka dienēšanas laikā Petrogradā Kārlis Bormanis iepazinās ar krievu autoru literatūru, varbūt arī ar ģeogrāfisko literatūru, kas palīdzēja mācību grāmatas ‘’Āreiropas ģeogrāfija’’ tapšanā.
Ģimene
Kārļa Bormaņa romantiskā jaunības mīlestība aprakstīta divās kladēs "Sirdslietas", kas datētas ap 1902. gadu. Tajās saskatām viņa izpratni par laulības dzīvi. Sievietē jāredz sievietes latviskais gars un dzīvesveids. Šī mīlestība neradīja piepildījumu. Tautskolotājs apprecējās vēlu, 62 gadu vecumā, lai gan ģimeni turēja augstā godā. 1939. gada 25. jūlijā apprecējās ar Veļķu pagasta pamatskolas skolotāju Martu Mariju Rumpi — parastu, kārtīgu un saimniecisku latviešu sievieti. Kārlim un Martai piedzima 4 bērni, kuri tika izaudzināti par izglītotiem un patstāvīgiem dēliem. Pirmais dēls Pēteris (dzimis 1941.g. augustā) dzīvo un strādā Rīga par žurnālistu, Modris (dzimis 1944.g. augustā) dzīvo un strādā Ventspilī par zemes ierīkotāju, Miervaldis miris 66 gadu vecumā (1946.-2012.), otrais dēls Kārlis miris 29 gadu vecumā (1942.-1973.).[1][6]
Darbība pirms Pirmā pasaules kara
K. Bormaņa darba mūža lielākā daļa bija veltīta dzimtā novada bērnu izglītošanai Taurenes pamatskolā. Tūlīt pēc Valkas — Valmieras semināra pabeigšanas, kur viņam piešķīra pamatskolas skolotāja nosaukumu, sāka strādāt par otro skolotāju Rikteres pagasta skolā. Jau 1894. gadā ņēma līdzdalību G. Mīlenbaha — Endzelīna latviešu vārdnīcas tapšanā. Tad aizsākās 16 ražīgi un interesanti darba gadi, kā otrajam skolotājam Ķempju pagasta skolā.[2][4] 1908. gadā, sekoja K. Bormaņa veidotā mācību grāmata "Zeme"- ģeogrāfija tautskolām, pirmais izdevums. Neilgi pēc izdevuma nākšanas klajā "Valters un Rapa" ziņo, ka izdevums "izķerts", un jāturpina rakstīt ģeogrāfijas mācību grāmatas arī citām klasēm. "Zeme" iznākusi sešos izdevumos, kuri pielāgoti attiecīgajam laika periodam un skolu prasībām. Uzslavas un paveiktā darba popularitāte iedvesmoja Kārli turpināt pētījumus un darbu ģeogrāfijas zinātnes nozarē.[3]
Darbība pēc Pirmā pasaules kara
Atgriezies no dienesta, K. Bormanis līdz 1920. gadam turpināja darbu Ķempju pagasta skolā, bet no 1923. gada līdz 1939. gadam strādāja par skolotāju un pārzini Taurenes pamatskolā, kur pasniedza dzimtenes mācību, vēsturi, ģeogrāfiju, dziedāšanu un vācu valodu. Paralēli darbam Taurenes pamatskolā papildinājis un no jauna izdevis ģeogrāfijas mācību grāmatu ‘’Zeme’’.
Miris 1958. gada 5. maijā, apbedīts Dzērbenes Vecajos kapos.
Atsauces
1.) Ergarde, Spodra. ’’Taurenes pagasta ievērojamākais kultūras darbinieks’’. Taurenes pagasts: 2007. 5 lpp.
2.) V. Rudzītis, D. Sprancis. ‘’Tautskolotāja piemiņai’’. Cēsis. 1 lpp
3.) Taurenes novada muzeja K. Bormaņa arhīva materiāli
4.) Ergarde, Spodra. ‘’Šīs zemes un cilvēku likteņgrāmata’’. Taurenes pagasts:2007.
5.) Bormanis, Kārlis. ‘’Āreiropas ģeogrāfija’’. Rīga: Valtera un Rapas akc. sab., 1929.gads.137.lpp.
6.) Cēsu vēstures un mākslas muzeja K. Bormaņa arhīvs
7.) Baķe, Māra.’’Tautskolotāja atstāis manotjums’’. Cēsis: Druva, 10.09.2011.2.lpp.
8.) www.gulbenesbiblioteka.lv — novads — novadnieki — mācītāji — Maldonis Valdemārs (1970-1941), mācītājs [17.02.2015]
9.) www.slideshare.net — search: novadnieku datubāze — novadnieku datubāze- page 2 [30.01.2015]
Ušuri
Ušuri ir ciems Gulbenes novada Jaungulbenes pagastā. Atrodas pagasta dienvidaustrumu daļā.
Apdzīvotā vieta atrodas pie valsts vietējās nozīmes autoceļa V429, Ušura, kas devis ciemam nosaukumu, DR krastā.
Elmārs Zemgalis
Elmārs Zemgalis ( Rīgā— ) bija latviešu izcelsmes ASV šahists un matemātiķis. Starptautiskais lielmeistars šahā (2003).
Biogrāfija
Dzimis 1923. gadā Rīgā, beidzis Angļu ģimnāziju. 1942. gadā uzvarējis Jelgavas meistarsacīkstēs šahā, 1943. gadā dalījis 1. vietu Latvijas arodbiedrību čempionātā. Nākamajā gadā Rīgas čempionātā Zemgalis ieņēmis dalītu 5. vietu.
Pēc kara Zemgalis nokļuva Cēdelgemas karagūstekņu nometnē Beļģijā, kur arī tiek organizēti šaha turnīri. Improvizētā nometnes čempionātā Zemgalim izdodas uzvarēt, apsteidzot pazīstamo meistaru Kārli Ozolu. Līdz 1951. gadam, kad viņš pārcēlās uz dzīvi ASV, Zemgalis ar panākumiem piedalījās vairākos turnīros Vācijā, tostarp Augsburgā (1946), kur ieņēma otro vietu aiz nākamā lielmeistara Volfganga Uncikera, Hānavā (Matisona memoriāls, 1947), kur arī bija otrais, šoreiz aiz Endzelīna, un Oldenburgā (1949), kur dalīja pirmo vietu ar Jefimu Bogoļubovu.
Uzvarējis Trimdas latviešu 1. korespodencšaha turnīrā (1952—1954).
Amerikas Savienotajās Valstīs dzīvojis Sietlā; 1953. un 1959. gadā kļuvis par Vašingtonas štata čempionu, uzvarot visas partijas: attiecīgi 9:0 un 6:0. 2003. gadā FIDE kvalifikācijas komisija piešķīra Elmāram Zemgalim Goda lielmeistara nosaukumu.
Bijis koledžas matemātikas katedras vadītājs Midvejā, profesors.
Pēteris Baško
Pēteris Baško (1901—1969) bija latviešu sabiedriskais darbinieks un žurnālists. Latvijas Valsts Universitātes Zinātniskās bibliotēkas direktors (1956-1962).
Dzīvesgājums
Dzimis 1901. gada 24. janvārī Jasmuižas pagastā. Strādāja par Rušonas pamatskolas skolotāju (1920-1923), līdztekus studēja LU Filoloģijas un filozofijas fakultātes pedagoģijas nodaļā (1921-1925), bija žurnāla "Reits" redaktors (1923-1924) un laikraksta "Latgalīts" līdzstrādnieks. No 1926. gada strādāja par Jaunlatgales un Jēkabpils apriņķu skolu inspektoru, Krāslavas valsts pamatskolas pārzini (1925-1927).
Pēc Latvijas okupācijas 1940. gadā ievēlēts par Tautas Saeimas deputātu no Latgales vēlēšanu apgabala, karoja 43. gvardes strēlnieku divīzijas sastāvā. Pēc kara beigām strādāja par rūpnīcas direktoru un tresta pārvaldnieku Latvijas PSR Pārtikas rūpniecības ministrijā, 1956. gadā iecelts par LVU Zinātniskās bibliotēkas direktoru. Miris 1969. gada 7. martā, apbedīts Raiņa kapos.
Abazīnu valoda
Abazīnu valoda (абаза бызшва) ir ziemeļkaukāziešu grupas valoda, kurā runā galvenokārt abazīni Karačajas-Čerkesijas Republikā un Stavropoles novadā (Krievijā). Tā ir viena no Karačajas-Čerkesijas oficiālajām valodām. Šajā valodā runā aptuveni 49,8 tūkstoši cilvēku. Tā ir ļoti radniecīga abhāzu valodai.
Cīkstonis (filma)
"Cīkstonis" (en) ir 2008. gada ASV drāmas filma, kuras režisors ir Darens Aronovskis, kas stāsta par bijušā cīkstoņa Rendija Robinsona personības krīzi. Filmas pirmizrāde notika 2008. gada 5. septembrī 65. Venēcijas kinofestivālā, kur filma ieguva galveno balvu — Zelta lauvu. Rendija Robinsona loma kļuva Mikijam Rurkam par pirmo patiešām nozīmīgo lomu pēc 1991. gada, to novērtēja kā viņa "atdzimšanu aktiera ampluā".
Sižets
Filmas galvenais varonis ir cīkstonis Rendijs Robinsons (Mikijs Rurks) ar iesauku The Ram (šim vārdam angļu valodā ir dažādas nozīmes, burtiskā tulkojumā "Auns", taču tulkojams arī kā "Tarāns"). Rendijs Robinsons (īstajā vārdā Robins Ramzinskis) bija profesionāls amerikāņu cīkstonis, populārs 20. gadsimta astoņdesmitajos gados. Filmas darbība notiek divdesmit gadus vēlāk — 21. gadsimta sākumā, kad Rendija karjera jau pamazām apsīkst. Viņš vairs necīnās ringā, bet vietējās sporta zālēs, skatītāju un līdz ar to arī ienākumu ir maz. Rendijs mitinās īrētā treilerī, par kuru sen nav maksājis, piestrādā par krāvēju. Taču cīņas laukumā viņš joprojām ir nepārspējams. Viņa uzstāšanās ir vizuāla bauda, tā līdzjutējos izsauc sajūsmu un cieņu. Pēc kārtējās cīņas Rendijs pārcieš sirdstrieku. Pēc operācijas ārsti viņam stingri iesaka beigt nodarboties ar cīņām, un Rendijs mēģina uzsākt jaunu dzīvi. Cīkstonis mēģina atjaunot attiecības ar savu kādreizējo draudzeni — striptīzdejotāju Kesidiju (Marisa Tomeja), kurai dzīvē nebūt neveicas labāk kā viņam, uzsāk strādāt par pārdevēju lielveikalā. Aizņemtība ar cīņām nav viņam ļāvusi uzturēt labas attiecības ar meitu Stefāniju (Evana Reičela Vuda), un tagad viņš mēģina tās uzlabot. Taču atjaunot bijušo ir grūti, un pat laimīgs gadījums neko nevar izmainīt. Rendijs Robinsons atgriežas ringā, jo cīņa ir viņa dzīves jēga un piepildījums.
Filmas tapšana
Aktieris, kas filmā tēloja steroīdu tirgotāju, vēlāk atzina tiesā, ka tāds viņš tiešām bijis. Skots Sigals (Scott Siegel) no Ņūrošelas 2010. gada 12. aprīlī atzīts par vainīgu anabolisko steroīdu izplatīšanā. 34 gadus vecais aktieris arī atzinās, ka viņš mēģinājis izbēgt no aģentiem, kas gribēja viņu apcietināt.
Galvenā varoņa iesauka "Auns" izsauca domstarpības. Viena no šī vārda nozīmēm angļu valodā ir arī Auns (zodiaka zīme). Taču daudz kas filmā norāda uz to, ka galvenā nozīme ir tieši auns (dzīvnieks) — Rendijam ir gari, cirtaini gaiši mati, apmetnis no jēra ādas un talismans jēra galvas atveidā, arī uz viņa cīņas tērpa ir attēlota auna galva. Uz to norāda arī citas detaļas šajā filmā.
Filmā piedalījās arī vairāki profesionāli cīkstoņi, tai skaitā Ernests Millers un Ronalds Killings.
Atzinība
2008. gada 6. septembrī filma saņēma Venēcijas 65. kinofestivāla galveno balvu "Zelta lauva". Filmas režisors Darens Aronovskis šo balvu veltīja "visiem tiem cīkstoņiem, kurus esam satikuši, kuri par savu uzstāšanos nopelna nieka 200 dolāru un ir gatavi šīs naudas dēļ ziedot savas dvēseles un ķermeņus". Kinofestivālā šo filmu demonstrēja kā pēdējo, jo amerikāņu mūziķis Brūss Springstīns nepaguva laikus pabeigt dziesmu, kam bija jāskan filmas beigu titru parādīšanas laikā. Pēc festivāla žūrijas priekšsēdētāja, vācu režisora Vima Vendersa vārdiem, Rurks par savu aktiera darbu filmā nesaņēma Volpija kausu tikai skates noteikumu dēļ — filmai-uzvarētājai nedrīkstēja vēl papildus piešķirt arī aktieru balvas.
Taču par darbību filmā Rurks saņēma Zelta globusu un BAFTA kino balvu kā gada labākais aktieris.
Miegūze
Miegūze vai Mieguze ir ciems Talsu novada Laidzes pagastā. Izvietojies pagasta dienvidrietumos 4,5 km no pagasta centra Laidzes, 3,5 km no novada centra Talsiem un 121 km no Rīgas.
Apdzīvotā vieta izveidojusies ap bijušās Mieguzes (Megusen) pusmuižas centru.
Iedzīvotāju skaita izmaiņas
Esošajās robežās, pēc CSP un OSP datiem.
= Atsauces ==
Sergejs Kaminers
Sergejs Kaminers (ru; dzimis, miris ) bija padomju šaha problēmists — etīdists.
Josihide Suga
Josihide Suga (ja, Suga Yoshihide,, dzimis ) ir Japānas politiķis, no 2020. gada septembra līdz 2021. gada oktobrim bija Japānas premjerministrs. No 2006. līdz 2007. gada bija arī Japānas ārlietu un sakaru ministrs. Josihide Suga Hosei Universitātē ir ieguvis bakalaura grādu jurisprudencē.
Sergejs Kaminers
Biogrāfija
Arestēts 1938. gada 17. augustā, apvainots par piederību kontrrevolucionārai teroristiskai organizācijai. 1938. gadā 27. septembrī PSRS Augstākās tiesas Kara kolēģija viņam piesprieda nāves sodu nošaujot. Sods izpildīts tajā pat dienā. Apglabāts — Komunarkas masu kapos. Reabilitēts 1956. gada 11. jūlijā.
Šaha kompozīcija
No bērnības aizrāvies ar šahu. Pirmo etīdi Kaminers publicējis 1924. gadā. Pavisam sastādījis 65 etīdes, 27 no tām ieguvušas atzinības konkursos, 3 ieguvušas pirmo godalgu, 9 — otro un trešo. 12 no viņa etīdēm ievietotas FIDE albumā. No 1932. līdz 1938. gadam Kaminers un Somovs-Nasimovičs bija laikraksta "64" etīžu nodaļas redaktori. Laikrakstā publicējis metodiskus rakstus par šaha kompozīciju un bijis avīzes rīkoto konkursu tiesnesis.
Neilgi pirms aresta, jūtot briesmas, nodevis savam ilggadīgam draugam Mihailam Botviņņikam savu etīžu burtnīcu. Pēc Staļina nāves šie materiāli kļuva par Kofmana 1981. gadā izdotās grāmatas pamatu.
Piemērs
Uzdevuma risinājums:
Dzirkstelīte
Latvijā dažāda lieluma grupas aug sausos priežu mežos, atmatās, sausieņu pļavās, parasti vietās ar diezgan skraju un zema zelmeņa veģetāciju.
Apraksts
Dzirkstelītes ir 10—40 cm garš, kails lakstaugs, kurš veido ceru. Stublājs ir stāvs vai pacils. Neziedošo dzinumu stublājs ir blīvi aplapots. Auga piezemes rozetes lapas ir lineāri lancetiskas un ziemojošas. Stublājs un lapas ir klātas ar īsiem matiņiem. Lapas ir pretējas, ar 3 dzīslām, tām ir smails gals. Pie zieda kausa pamata ir divas augšlapas (ārkausa lapas). kauss ir stobrveida un iesārts. Vainaglapu plātnīte ir vesela, 0,5—0,9 cm plata, purpursārta, galā ar īsiem zobiņiem. Uz ziedlapas plātnītes ir gaišāku punktu zīmējums, bet pie pamata tumšāka šķērssvītra. Zied no jūnija līdz oktobrim.
Ābeliški
Ābeliški ir ciems Medumu pagastā, Augšdaugavas novadā. Atrodas 232 km attālumā no Rīgas.
Salamandru apakškārta
Salamandru apakškārta (Salamandroidea) ir astaino abinieku kārtas (Caudata) apakškārta, kas apvieno 90% no mūsdienās dzīvojošajiem astainajiem abiniekiem. Tas ir nedaudz mazāk kā 600 sugas, un tās tiek iedalītas 7 dzimtās. Vislielāko sugu dažādību apvieno bezplaušsalamandru dzimta (Plethodontidae), kurā ir 70% sugu no visas salamandru apakškārtas, turklāt gandrīz visas šīs sugas mājo Ziemeļamerikā un Centrālamerikā. Apakškārtas sugas izplatītas arī Dienvidamerikā, Ziemeļāfrikā un Eirāzijā. Tās nav sastopamas Antarktīdā, Āfrikā uz dienvidiem no Sahāras un Okeānijā.
Kopīgās īpašības
Salamandru apakškārtas sugas varētu saukt arī par augstāk attīstītajām salamandrām un no primitīvo salamandru apakškārtas (Cryptobranchoidea) sugām atšķiras ar to, ka apakšžokļa kauls ir viengabalains un visas sugas vairojas ar iekšējo apaugļošanos. Pēc pārošanās sperma tiek noglabāta īpašā uztveršanas orgānā, kas atrodas mātītes kloākā. Tā tiek izmantota pēc vajadzības, kad pienācis laiks apaugļot olšūnas. Visvecākā zināmā salamandras fosilija ir 157 miljonus gadu veca un tā ir aizvēsturiskā Beiyanerpeton jianpingensis salamandru suga.
Agrumi
Agrumi ir ciems Gulbenes novada Jaungulbenes pagastā. Atrodas pagasta ziemeļu daļā.
Apdzīvotā vieta atrodas pie autoceļa V429.
Sidnijs Govū
Sidnijs Rodrigs Noukpo Govū (fr, dzimis ) ir bijušais Francijas futbolists, spēlēja uzbrucēja pozīcijā, pārstāvējis Francijas futbola izlasi.
Kopā ar Lionas "Olympique" komandu Govū ir ieguvis septiņus Ligue 1 titulus, kas ir dalīti labākais skaits.
Francijas futbola izlases sastāvā Govū ir spēlējis 2004. un 2008. gada Eiropas čempionātā, kā arī 2006. un 2010. gada FIFA Pasaules kausā.
Sasniegumi
Lyon
Francija
Ilūkstes novada ciemu uzskaitījums
Šajā uzskatījumā apkopoti Ilūkstes novada ciemi pēc Latvijas Ģeotelpiskās informācijas aģentūras datubāzes. Ilūkstes novads sastāv no Bebrenes, Dvietes, Eglaines, Pilskalnes, Prodes, Šēderes pagastiem, kā arī Ilūkstes un Subates pilsētām. Ilūkstes novadā kopā atrodas 104 ciemi (97 ciemi pašlaik pastāv, bet 7 ciemi ir daļēji izzuduši).
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Bebrenes pagasts
Bebrenes pagasta centrs atrodas Bebrenē. Bebrenes pagastā atrodas 20 ciemi, no tiem 1 lielciems, 1 vidējciems, 2 mazciemi un 16 skrajciems.
Dvietes pagasts
Dvietes pagasta centrs atrodas Dvietē. Dvietes pagastā atrodas 13 ciemi, no tiem 1 vidējciems un 12 skrajciemi.
Eglaines pagasts
Eglienas pagasta centrs atrodas Eglainē. Eglaines pagastā atrodas 14 ciemi, no tiem 1 lielciems, 2 vidējciemi, 5 mazciemi un 7 skrajciemi.
Pilskalnes pagasts
Pilskalnes pagasta centrs atrodas Pilskalnē. Pilskalnes pagastā atrodas 30 ciems, no tiem 2 vidējciemi, 8 mazciemi un 20 skrajciemi.
Prodes pagasts
Prodes pagasta centrs atrodas Subates pilsētā. Prodes pagastā atrodas 10 ciemi, no tiem 5 mazciemi un 5 skrajciemi.
Šēderes pagasts
Šēderes pagasta centrs atrodas Šēderē. Šēderes pagastā atrodas 17 ciemi, no tiem 3 vidējciemi, 3 mazciemi, 3 skrajciemi un 8 vasarnīcu ciemi.
Ričards Karrions
Ričards Karrions (es; dzimis ) ir Puertoriko uzņēmējs.
Izglītību ieguvis MIT Sloan School of Management. Pēc maģistra grāda iegūšanas 1976. gadā sāka strādāt uzņēmumā Popular, Inc. (viens no dibinātājiem ir viņa vectēvs).
1990. gadā kļuva par Starptautiskās Olimpiskās komitejas locekli.
Tailers Segīns
Tailers Segīns (dzimis ) ir kanādiešu hokejists, centra uzbrucējs. Pašlaik (2013) Segīns spēlē Nacionālās hokeja līgas kluba Dalasas "Stars" rindās.
Spēlētāja karjera
2008.—09. sezonu Segīns uzsāka Ontārio hokeja līgas kluba Plimutas "Whalers" rindās. 2009.—10. sezonu viņš noslēdza kā līgas rezultatīvākais spēlētājs, kā arī tika iekļauts Kanādas hokeja līgas sezonas simboliskajā pieciniekā. 2010. gada NHL draftā Segīnu ar kopējo otro numuru izvēlējās Bostonas "Bruins". Lai gan daudzi pirmsdrafta apskati prognozēja, ka ar pirmo numuru tiks izvēlēts tieši Segīns, Edmontonas "Oilers", kam bija pirmās izvēles tiesības draftā, izlēma draftēt Teiloru Halu. 2010.—11. sezonā, spēlējot Bostonas "Bruins" rindās, Segīns izcīnīja Stenlija kausu.
2013. gada 4. jūlijā tika aizmainīts uz Dalasas "Stars".
Štramberka
Štramberka (cz) ir pilsēta Čehijā, Morāvijas-Silēzijas apgabala Novi Jičīnas apriņķī. Vecpilsēta ir apbūves piemineklis. Tūrisma centrs. Netālu no pilsētas atrodas Šipkas ala, kur atrasti neandertāliešu kauli.
Vēsture
Rakstos pirmoreiz minēta 1359. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Štramberga (de). No 1918. gada - Čehoslovākijas sastāvā. Kopš 1993. gada - Čehijas sastāvā.
GitHub
GitHub repozitoriji var būt publiski pieejami vai privāti (maksas pakalpojums). Līdz 2016. gada aprīlim GitHub bija reģistrējušies 14 miljoni lietotāju, kopējais repozitoriju skaits pārsniedza 35 miljonus, tādējādi GitHub ir lielākā pirmkoda krātuve pasaulē.
Štramberka
Cilvēki
1928. gada augustā komponists Leošs Janāčeks apmeklēja pilsētu ekskursijā, saaukstējās un 12. augustā Ostravā mira.
GitHub
GitHub mājaslapa darbojas kopš 2008. gada aprīļa. Preču zīmes GitHub talismans ir Octocat, kas ir antropomorfs kaķis ar galvkāju locekļiem.
2018. gada 4. jūnijā uzņēmums Microsoft paziņoja par nodomu iegādāties GitHub par 7,5 miljardiem ASV dolāru.
GitHub
GitHub platformas attīstība sākās 2007. gada 1. oktobrī. Vietni uzsāka Toms Prestons-Verners, Kriss Vanstras (Chris Wanstrath) un PJ Haijets (PJ Hyett) 2008. gada aprīlī, dažus mēnešus pēc tam, kad tika izlaista bēta versija.
GitHub projektiem iespējams piekļūt un manipulēt, izmantojot standarta komandrindas interpretatoru, ar to strādā visas standarta Git komandas. GitHub atļauj arī reģistrētiem un nereģistrētiem lietotājiem pārlūkot publiskās krātuves saites. Vairāki darbvirsmas klienti un Git spraudņi arī ir izveidoti GitHub, kas integrē ar platformu.
Vietne nodrošina sociāliem tīkliem līdzīgas funkcijas, piemēram, devēji, sekotāji, viki vietņu (izmantojot viki vietnes programmatūru Gollum) un sociālā tīkla grafiku, lai parādītu, kā izstrādātāji strādā savā versijā.
Lietotājam ir jāizveido konts, lai papildinātu vietnes saturu, taču publiskās krātuves var pārlūkot un lejupielādēt ikviens. Ar reģistrēta lietotāja kontu lietotājiem ir iespēja diskutēt, vadīt, radīt krātuves, iesniegt papildinājumu citu personu krātuvēm un pārskatīt izmaiņas kodā.
Programmatūra, kas darbina GitHub, tika rakstīta, izmantojot Ruby on Rails un Erlang no GitHub, Inc. izstrādātāji ir Kriss Vanstras, PJ Haijets un Toms Prestons-Verners.
Darbības sfēra
GitHub lielākoties izmanto lai kodētu.
Bez pirmkoda GitHub vēl atbalsta šādus formātus un funkcijas:
Reģistru licencēšana
Pēc GitHub pakalpojuma noteikumiem nav nepieciešams publiskās programmatūras projektus turēt uz GitHub, lai tiktu ievērotu atklātā pirmkoda definīcija. Šī iemesla dēļ lietotājiem un izstrādātājiem, kuri gatavojas izmantot kādu programmatūru, kas atrodama GitHub krātuvē, ir ieteicams izlasīt programmatūras licenci (parasti atrodama augstākā līmeņa failā ar nosaukumu "licence", "LICENSE.txt", vai tamlīdzīgi), lai noteiktu, vai tas atbilst viņu vajadzībām. Pakalpojuma noteikumi: "Padarot savas krātuves publiski apskatāmas, jūs atļaujat citiem skatīt un sazarot savus reģistrus."
Uzņēmums GitHub
GitHub uzņēmumam līdzīgs ir GitHub publiskais serviss, bet tas ir paredzēts lietošanai liela mēroga uzņēmumu programmatūras izstrādes komandām, kuru uzņēmums vēlas turēt savus reģistrus aiz korporatīvā ugunsmūra.
Gist
GitHub vada arī citus pakalpojumus: Pastebin stila vietne ar nosaukumu Gist, kas paredzēta koda fragmentu uzturēšanai (GitHub atbilstoši, lai uzturētu lielākus projektus), un slaidu uzturēšanas pakalpojumu sauc Speaker Deck.
Toms Prestons-Verners prezentēja tolaik jaunu Gist funkciju pankroka Ruby konferencē 2008. gadā. Gist balstās uz tradicionālo jēdzienu vienkāršu pastebin uzbūvi, pievienojot versiju kontroli koda fragmentiem, viegli sazarot, un SSL šifrēšanai privātā pagātnē. Katram "gistam" ir sava Git glabātava, vairākus koda fragmentus var saturēt viena ‘ielīme’ un tās var tikt stumtas (pushed) un vilktas (pulled), izmantojot Git. Turklāt zarots kods var tikt stumts (pushed) atpakaļ uz oriģinālo autora formas ielāpu, tāpēc gists (‘ielīmes’) var kļūt par kaut ko vairāk, nekā mini-projekti.
Izglītības programma
GitHub uzsāka jaunu programmu - GitHub studenta attīstības paku, lai dotu studentiem brīvu piekļuvi populāriem izstrādes rīkiem un pakalpojumiem. GitHub sadarbojas ar BitNami, Crowdflower, DigitalOcean, DNSimple, HackHands, Namecheap, Orchestrate, Screenhero, SendGrid, Stripe, Travis CI un Unreal Engine, lai palaistu programmu.
Kompānija
GitHub, Inc. sākotnēji bija zināms kā Logical Awesome LLC.
Organizācijas struktūra
No 2012. gada decembra, GitHub, Inc. bija organizācija bez vidēja līmeņa vadītājiem; citiem vārdiem sakot, "ikviens ir vadītājs" (self-management) Darbinieki var izvēlēties strādāt pie projektiem, kas viņus interesē (open allocation). Tomēr algas nosaka izpilddirektors. 2014. gadā GitHub, Inc. ieviesa vidēja līmeņa vadības slāni.
Finanses
GitHub.com ir start-up uzņēmums, kas savos pirmajos gados paredzēja pietiekami lielus ieņēmumus, ko finansē tikai tās trīs dibinātāji. 2012. gada jūlijā, četrus gadus pēc tam, kad uzņēmums tika dibināts, Andresens Horovics ieguldīja 100 miljonus dolāru riska kapitālā. 2015. gada jūlijā GitHub izvirzīja vēl vienu riska kapitālu 250 miljonu dolāru B kārtā. Investori bija Sequoia Capital, Andresens Horovics,Thrive Capital un citi riska kapitāla fondi.
Elburss
Elburss (fa — Alborz) ir kalnu grēda Irānas ziemeļos starp Kaspijas jūru un Irānas kalnieni. Stiepjas no Azerbaidžānas pierobežas ziemeļrietumos, kur piekļaujas Armēnijas kalnienei, no dienvidiem apliecot Kaspijas jūru, līdz pat Afganistānas pierobežai, kur piekļaujas Sefīdkūha grēdai. Skatoties no tā, kādas no austrumu grēdām pieskaita Elbursam, tā garums ir no 600 līdz pat 900 km. Augstākais kalns ir apdzisušais vulkāns Demāvends (5671 m v.j.l.).
Elbursa nosaukums, tāpat kā Elbruss Kaukāzā, domājams, cēlies no irāņu mitoloģijā (Avestā) minētās Harā Berezaitī (Harā Bərəzaitī) kalnu grēdas, kas tulkojumā varētu nozīmēt «Augstais sargpostenis».
Roceži
Roceži ir ciems Talsu novada Laidzes pagastā. Izvietojies pagasta rietumdaļā Mazrojas augšteces labajā krastā 2 km no pagasta centra Laidzes, 5,5 km no novada centra Talsiem un 124 km no Rīgas.
Apdzīvotā vieta izveidojusies ap bijušās Rocežu (Rothseden) pusmuižas centru.
Iedzīvotāju skaita izmaiņas
Esošajās robežās, pēc CSP un OSP datiem.
Krogzemji (stacija)
Krogzemji bija dzelzceļa pieturas punkts līnijā Liepāja—Vaiņode starp stacijām Susta un Paplaka. Tas tika atvērts 1934. gadā. Vilcieni nepietur kopš pasažieru kustības apturēšanas 1998. gadā.
Denijs Teilors
Denijs Teilors (en, dzimis ) ir Kanādas hokejists, spēlē vārtsarga pozīcijā. Pašlaik (2021) Teilors pārstāv KHL klubu Minskas "Dinamo". Teiloru 2004. gada NHL draftā ar kopējo 221. numuru, 7. kārtā izvēlējās Losandželosas "Kings".
Iepriekš Teilors ir spēlējis AHL komandās Mančestras "Monarchs", Sirakjūsas "Crunch", Springfīldas "Falcons", Abotsfordas "Heat" un Belevilas "Senators", NHL komandās Losandželosas "Kings", Kalgari "Flames" un Otavas "Senators", Vācijas hokeja līgas komandā Hamburgas "Freezers", Zviedrijas hokeja līgas komandā Färjestad BK, KHL komandās Zagrebas "Medveščak" un Novosibirskas "Sibirj", kā arī Čehijas Ekstralīgas komandā HC Sparta Prague.
Biruliški
Biruliški ir ciems Medumu pagastā, Augšdaugavas novadā. Atrodas 241 km attālumā no Rīgas.
Ālave
Ālave ir upe Zemgalē, Bērzes labā krasta pieteka Dobeles un Jelgavas novados. Sākas purvainā apvidū Lielauces paugurainē Naudītes pagasta dienvidrietumos. Tek pa Zemgales līdzenumu austrumu —ziemeļaustrumu virzienā. Kopējais garums ir 24 km (pēc citiem avotiem — 36 km). Lielākajā daļā upes tecējuma gultne regulēta, uzņem apkārtējo meliorācijas sistēmu ūdeņus. Lielākās pietekas ir Jugliņa (13 km) un Aurupīte (8 km; abas kreisās). Upi šķērso Jelgavas—Liepājas un Glūdas—Reņģes dzelzceļa līnijas, kā arī autoceļi P97 un P103. Lielākās apdzīvotās vietas krastos ir Šķibe, Krimūnas, Ķirpēni un Penkule.
Air Lithuania
Air Lithuania (Aviakompanija Lietuva) bija aviosabiedrība, kura darbojās no 1991. lidz 2005. gadam un kuras galvenā bāze bija Kauņas starptautiskā lidosta. Tika dibināta uz PSRS valsts aviokompānijas Aeroflot Kauņas vienības bāzes. Lidoja iekšējos reisus uz Palangu, kā arī starptautiskos reisus uz Dāniju, Norvēģiju, Vāciju, Zviedriju. Lidojumiem izmantoja ATR 42 lidmašīnas. 2005. gadā bankrotēja un pārtrauca lidojumus.
Daiana Vorena
Daiana Īvija Vorena (en; dzimusi ) ir amerikāņu dziesmu autore. Viņa saņēmusi vairākas balvas, tostarp Grammy balvu, Primetime Emmy balvu, divas Zelta globusa balvas, trīs Billboard mūzikas balvas un Kinoakadēmijas goda balvu.
Vorenas plašu atpazīstamību ieguva 1985. gadā ar grupas DeBarge dziesmu Rhythm of the Night. Astoņdesmito gadu beigās viņa apvienoja spēkus ar Apvienotās Karalistes mūzikas kompāniju EMI, kļūstot par pirmo dziesmu autoru žurnāla Billboard vēsturē, kurai singlu topā vienlaikus ir septiņi dažādu izpildītāju hiti, kā rezultātā EMI Apvienotās Karalistes priekšsēdētājs Pīters Reičards viņu nodēvēja par "vissvarīgāko dziesmu autoru pasaulē". Viņa novērtēta kā trešā veiksmīgākā Apvienotās Karalistes māksliniece.
Vorena sarakstījusi deviņas dziesmas, kas bijušas top1, un 32 dziesmas, kas bijušas top10, Billboard Hot 100 topā, tostarp If I Could Turn Back Time (Šēra, 1989), Because You Loved Me (Selina Diona, 1996), How Do I Live (LeAnn Rimes, 1997) un I Don't Want to Miss a Thing (Aerosmith, 1998). Divus no 13 populārākajiem hitiem Hot 100 57 gadu vēsturē komponējusi Vorena. Viņa ir uzņemta Dziesmu autoru slavas zālē un saņēmusi zvaigzni Holivudas Slavas alejā. Apvienotajā Karalistē 2008. gadā Aivora Novello balvas pasniegšanas ceremonijā viņa ieguva Īpašo starptautisko balvu. 2022. gada 21. jūnijā paziņoja, ka pēc 13 bez uzvaru nominācijām Kino mākslas un zinātnes akadēmija piešķirs viņai Kinoakadēmijas goda balvu, ko viņa saņēma tā paša gada novembrī Governors Awards ceremonijā.
Viņa kontrolē tiesības uz radīto mūziku, izmantojot savu izdevniecību Realsongs. Viņas debijas albums izdots 2021. gada 27. augustā.
Aizputes pilsmuiža
Aizputes pilsmuižas (de) kungu māja celta no 1760. līdz 1762. gadam kā pilsmuižas īpašnieku Bēru dzīvojamā māja.
Vēsture
Pie dīķa uzbūvēja arī dzirnavas, spirta brūzi un pie kungu mājas — saimniecības ēkas. 19. gs. sākumā senā ordeņa pils bija daļēji pamesta, muižas īpašnieki dzīvoja jaunajā kungu mājā. No 1863. gada līdz 1920. gada agrārajai reformai Aizputes pilsmuiža piederēja Grothusu dzimtai. Pēc 1920. gada zemes reformas pilsmuižu pielāgoja skolas vajadzībām.
Siladzirnavas
Siladzirnavas ir ciems Gulbenes novada Jaungulbenes pagastā. Atrodas pagasta centrālajā daļā.
Apdzīvotā vieta atrodas pie autoceļa P37 un V430 krustojuma, Liedes upes un Siladzirnavu ezera krastā.
Šimons Hrubecs
Šimons Hrubecs (cz, dzimis ) ir Čehijas hokejists, spēlē vārtsarga pozīcijā. Pašlaik (2021) Hrubecs pārstāv KHL komandu Omskas "Avangard".
Iepriekš Hrubecs ir spēlējis Čehijas Ekstralīgas komandās HC Ceske Budejovice un Tršinecas "Oceláři", kā arī KHL komandā Pekinas "Kunlun Red Star". 2021. gadā ar "Avangard" komandu izcīnījis Gagarina kausu.
Čehijas hokeja izlases sastāvā piedalījies 2019. gada Pasaules čempionātā.
Sergejs Semaks
Sergejs Semaks (ru, dzimis ) ir Krievijas futbola treneris un bijušais futbolists, spēlējis pussarga pozīcijā, bijis Krievijas futbola izlases dalībnieks. Kopš 2018. gada Semaks ir Krievijas Premjerlīgas kluba Zenit Saint Petersburg galvenais treneris.
Krievijas futbola izlases sastāvā Semaks piedalījās 2002. gada FIFA Pasaules kausā un 2008. gada Eiropas čempionātā.
Gērijs Kehils
Gērijs Džeimss Kehils (en; ; dzimis ) ir profesionāls Anglijas futbolists, spēlē centra aizsarga pozīcijā. Kopš 2021. gada pārstāv Anglijas čempionāta komandu Bournemouth.
Kehils karjeru sāka AFC Dronfield Dārbišīrā. 2000. gadā pievienojās Aston Villa jauniešu akadēmijai un turpināja savu attīstību. 2004. gadā pievienojās Burnley, tiekot vienu sezonu iznomāts. Šajā komandā viņš sevi labi pierādīja un pēc atgriešanās debitēja Aston Villa sastāvā. Vēlāk viņš uz trijiem mēnešiem tika iznomāts Sheffield United komandai. 2008. gada 30. janvārī pārgāja uz Bolton Wanderers par aptuveni 5 miljoniem sterliņu mārciņu. Kehils Boltonas komandas sastāvā sevi labi parādīja, nostiprinoties pirmās komandas sastāvā un kļūstot par vicekapteini. Aizvadītajās 130 līgas spēlēs viņš guva 13 vārtus. 2012. gada janvārī Kehils pievienojās Chelsea komandai par aptuveni 7 miljoniem sterliņu mārciņu. Kopā ar komandu Kehils debijas sezonā uzvarēja Čempionu līgā un FA kausā, pēc tam gūstot uzvaras arī UEFA Eiropas līgā, Līgas kausā un divreiz Premjerlīgā. 2019. gadā Kehilam beidzās līgums ar Chelsea un viņš kā brīvais aģents pārgāja uz Crystal Palace. Kehils paziņoja, ka viņš pēc līguma beigām pametīs klubu. 2021. gada 20. augustā viņš noslēdza viena gada līgumu ar Bournemouth.
Karjera izlasē
Kehils pārstāv Anglijas izlasi un tās sastāvā piedalījās 2014. gada Pasaules kausā. Kehils drīkstēja pārstāvēt arī Īrijas izlasi, bet izvēlējās pārstāvēt Angliju. 2009. gada jūnijā Kehilu izsauca uz Anglijas spēli pret Kazahstānas izlasi. Tomēr komandas sastāvā viņš debitēja tikai 2010. gada 3. septembrī nākot uz maiņu pārbaudes spēlē pret Bulgārijas izlasi. 2011. gada 29. martā Kehils pirmoreiz spēlēja sākumsastāvā pārbaudes spēlē pret Ganas izlasi, bet pirmos vārtus izlasē guva pret Bulgāriju UEFA Euro 2012 kvalifikācijas spēlē. Kehils tika iekļauts komandas sastāvā 2016. gada Eiropas čempionātam.
Sasniegumi
Chelsea
71. autobusu maršruts (Rēzekne)
71. autobusu maršruts ir Rēzeknes sabiedriskā transporta autobusu maršruts, kurā pasažieru pārvadājumi tiek nodrošināti no Blaumaņa ielas līdz Stolbovkai Griškānu pagastā. Maršruts tika atklāts 2016. gada 1. janvārī, lai Stolbovkas iedzīvotājiem būtu ērtāk nokļūt līdz pilsētai.
Maršruts
Virzienā Blaumaņa iela — Stolbovka autobusi kursē pa šādām ielām: Blaumaņa iela, Maskavas iela, Atbrīvošanas aleja, Latgales iela, Ludzas iela, Zilupes iela, Jupatovkas iela (līdz Valsts ieņēmumu dienestam un atpakaļ), Zilupes iela, autoceļš P54 un autoceļš A12.
Virzienā Stolbovka — Blaumaņa iela autobusi kursēja pa šādām ielām: autoceļš A12, autoceļš P54, Zilupes iela, Jupatovkas iela (līdz Valsts ieņēmumu dienestam un atpakaļ), Zilupes iela, Ludzas iela, Latgales iela, Atbrīvošanas aleja, Maskavas iela un Blaumaņa iela.
Pieturvietas
71. autobusu maršrutā pavisam kopā ir 48 pieturas. Virzienā Blaumaņa iela — Stolbovka ir 24 pieturas, bet virzienā Stolbovka — Blaumaņa iela ir 24 pieturas.
Apatas Air
Apatas Air bija čarterlidojumu aviosabiedrība, kura darbojās no 1994. lidz 2009. gadam un kuras galvenā bāze bija Kauņas starptautiskā lidosta. Lidojumiem izmantoja divas Let L-410 Turbolet lidmašīnas. 2009. gadā pārtrauca darbību.